Oficiālais Vēstnesis L 096 , 12/04/2003 Lpp. 0011 - 0012



Komisijas Regula (EK) Nr. 666/2003 (2003. gada 11. aprīlis), ar ko pagaidām dzīvnieku barībā atļauj izmantot noteiktus mikroorganismus (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 3. pantu un 9.e panta 1. punktu, tā kā: (1) Direktīvā 70/524/EEK pieprasīts, ka nedrīkst laist apgrozībā nevienu piedevu, kurai nav piešķirta Kopienas atļauja. (2) Ja runa ir par Direktīvas 70/524/EEK C pielikuma II daļā minētajām piedevām, kurās ir mikroorganismi, var dot pagaidu atļauju dzīvnieku barībā izmantot jaunu piedevu, ja izpildīti minētajā direktīvā paredzētie nosacījumi un ja, ņemot vērā pieejamos rezultātus, ir pamats pieņemt, ka šai piedevai, to izmantojot dzīvnieku barībā, ir viena no iedarbībām, kas minētas direktīvas 2. panta a) punktā. Šādu pagaidu atļauju var izsniegt ne vairāk kā uz četriem gadiem. (3) Iesniegtā atļaujas pieprasījuma novērtējums attiecībā uz mikroorganisma preparātu, kas precizēts šīs regulas pielikumā, parāda, ka Direktīvas 70/524/EEK 9.e panta 1. punktā minētie nosacījumi ir izpildīti. (4) Tādēļ mikroorganisma preparāts jāatļauj uz pagaidu laiku uz četriem gadiem. (5) Dzīvnieku ēdināšanas zinātniskā komiteja sniegusi pozitīvu atzinumu par preparāta nekaitīgumu, kas ietilpst "Mikroorganismu" grupā, saskaņā ar nosacījumiem, kas noteikti šīs regulas pielikumā par nobarojamiem sivēniem un cūkām. (6) Pieprasījuma pārbaude norāda, ka nepieciešamas dažas procedūras, lai aizsargātu strādniekus no to piedevu iedarbības, kas norādītas pielikumā. Tomēr šādu aizsardzība nodrošina, piemērojot Padomes 1989. gada 12. jūnija Direktīvu 89/391/EEK par tādu pasākumu ieviešanu, kas veicina darba ņēmēju darba drošības un veselības aizsardzības uzlabošanu [3]. (7) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Piedeva, kas ietilpst pielikumā minētajā "Mikroorganismu" grupā, atļauta izmantošanai kā piedeva dzīvnieku barībai ar nosacījumiem, kas noteikti pielikumā. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 11. aprīlī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 265, 3.10.2002., 1. lpp. [3] OV L 183, 29.6.1989., 1. lpp. -------------------------------------------------- PIELIKUMS "Nr. (vai EK Nr.) | Piedeva | Ķīmiskā formula un apraksts | Dzīvnieka suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas perioda beigas | KVV/kg kompleksās barības | KVV/kg kompleksās barības | Mikroorganismi 22 | Enterococcus faecium DSM 7134 | Enterococcus faecium preparāts, kas satur ne mazāk kā: Pulveris 1 × 1010 KVV/g piedevas granulu (mikroinkapsulēts)1 × 1010 KVV/g piedevas | Sivēni | 0,5 × l09 | 4 × 109 | Lietošanas noteikumos jānorāda piedevas un premiksa glabāšanas temperatūra, glabāšanas laiks un granulēšanas noturīgums | 15.4.2007. | Nobarojamās cūkas | | 0,2 × 109 | 1 ×109" | --------------------------------------------------